
ΕΛΛΗΝΙΚΗ ΔΗΜΟΚΡΑΤΙΑ                                 
   ΝΟΜΟΣ ΘΕΣΠΡΩΤΙΑΣ
                              
     ΔΗΜΟΣ ΦΙΛΙΑΤΩΝ    
                                                        ΑΝΑΚΟΙΝΩΣΗ
ΘΕΜΑ:ΥΠΟΧΡΕΩΣΗ ΜΕΤΑΒΟΛΗΣ ΣΤΟΙΧΕΙΩΝ ΥΔΡΟΜΕΤΡΩΝ ΑΠΟΒΙΩΣΑΝΤΩΝ ΚΑΤΑΝΑΛΩΤΩΝ

Ο Δήμος Φιλιατών ενημερώνει τους κληρονόμους αποβιωσάντων καταναλωτών ύδρευσης, στα ονόματα των οποίων εξακολουθούν να είναι καταχωρημένα υδρόμετρα, ότι οφείλουν να προβούν άμεσα στις απαραίτητες ενέργειες για τη μεταβολή των στοιχείων του δικαιούχου και την μεταφορά της παροχής ύδρευσης στο όνομα του νόμιμου κληρονόμου ή των κληρονόμων.

Η τακτοποίηση των στοιχείων κρίνεται απαραίτητη για την  ορθή ενημέρωση των μητρώων του Δήμου και την απρόσκοπτη εξυπηρέτηση των καταναλωτών και θα πρέπει να ολοκληρωθεί έως τις 31/12/2026.

Σε διαφορετική περίπτωση και εφόσον δεν πραγματοποιηθεί η μεταφορά του υδρόμετρου στους δικαιούχους κληρονόμους, η Υπηρεσία διατηρεί το δικαίωμα να προχωρήσει σε διακοπή της υδροδότησης και σφράγιση του υδρομέτρου (Άρθρό 3, παρ.3.2.4.Κανονισμού Ύδρευσης Δήμου Φιλιατών).

Για περισσότερες πληροφορίες σχετικά με τα απαιτούμενα δικαιολογητικά και τη διαδικασία μεταβολής, οι ενδιαφερόμενοι μπορούν να απευθυνθούν στην αρμόδια Υπηρεσία του Δήμου Φιλιατών κατά τις εργάσιμες μέρες και ώρες. 
Η Αντιδήμαρχος Οικονομικών

Σπανοπούλου-Σάρρα Ηλιάνα                
